Oficialii ONU au criticat SUA pentru că nu a fost luată nicio măsură împotriva prinţului saudit.
Oficialii ONU critică faptul că SUA nu au luat nicio măsură împotriva prințului. CIA a publicat un raport care sugerează implicarea prințului saudit. Callamard: Este o mișcare extrem de periculoasă din partea SUA. SUA au decis interzicerea vizei şi blocarea averilor în SUA pentru 76 de saudiţi.
Statele Unite sunt criticate de ONU pentru că nu au luat suficiente măsuri împotriva prințului moștenitor saudit Mohammed bin Salman, suspectat că a aprobat capturarea sau asasinarea jurnalistului Jamal Khashoggi. Serviciile de informaţii americane au publicat un raport care sugerează implicarea acestuia."În opinia mea, este extrem de problematic, dacă nu periculos, să recunoaștem culpabilitatea cuiva și apoi să-i spune respectivei persoane că "nu vom face nimic, vă rugăm să continuați ca și când nu am fi spus nimic". Pentru mine, aceasta este o mișcare extrem de periculoasă din partea SUA", a declarat Agnes Callamard, expertă ONU.Potrivit raportului desecretizat, prințul Mohammed îl considera pe jurnalistul ucis o adevărată amenințare la adresa regatului Arabiei Saudite, iar în 2018 ar fi ordonat uciderea lui. Arabia Saudită a respins concluziile raportului.După un proces lipsit de transparenţă desfăşurat în Arabia Saudită, cinci saudiţi au fost condamnaţi la moarte şi alţi trei la închisoare, pedepsele capitale fiind ulterior modificate.Între timp, administrația Biden era așteptată să facă declarații cu privire la această situație. Totuși, purtătorul de cuvânt al Casei Albe a spus doar că instituția își rezervă dreptul de a-l sancționa pe prinț.